Alex Wilson

Alex Wilson (født 19. september 1990 i Kingston på Jamaica) er en jamaicanskfødt sveitsisk friidrettsutøver, som konkurrerer i sprintløp. Han har flere nasjonale titler i Sveits, og har individuelt bronse på 200 meter fra EM 2018 som fremste internasjonale meritt. 

 Idrettskarriere 
 2010 
Wilson deltok i EM i friidrett 2010, men kom sist i sitt innledningsheat på 200 meter, og gikk ikke videre til semifinalen.LesSports.info - Athlétisme - Alex Wilson , besøkt 6. august 2017. Sveits deltok i Second League under Lag-EM i friidrett 2010, og vant der 4 x 100 meter stafett. Han løp også 200 meter, der han kom på sjetteplass.European Athletics - European Athletics Team Championships Second League - Belgrad 2010, besøkt 6. august 2017.

 2011 
Sveits rykket opp til First League ved Lag-EM i friidrett 2011, og vant igjen 4 x 100 meter stafett, med Wilson på laget, og han fikk sjuende beste tid på 200 meter, der han løp på 20,88.European Athletics - European Athletics Team Championships First League - Izmir 2011, besøkt 6. august 2017. I U23-EM i friidrett 2011 løp han på 20,68 i semifinalen på 200 meter, men løp på 21,07 i finalen og endte på sjuendeplass.- European Athletics U23 Championships - Ostrava 2011, besøkt 6. august 2017. 

I VM i friidrett 2011 ble han slått ut i innledningsheatet på 200 meter, med 45. beste tid, og Sveits deltok på 4 x 100 meter stafett, men fullførte ikke innledningsheatet. 

 2012 
Han deltok på 200 meter i EM i friidrett 2012, og fikk åttende beste tid i semifinalene, men ble ikke blant de åtte som gikk til finalen. Sveits kom her på femteplass på 4 x 100 meter stafett.European Athletics - European Athletics Championships - Helsinki 2012, besøkt 6. august 2017. Under sommer-OL 2012 deltok han på 200 meter, og løp på 20,57 i innledningsheatet, men ble slått ut i semifinalen der han løp på 20,85.IOC - London 2012 - 200m Men , besøkt 6. august 2017. 

I Weltklasse i august kom han på sjuendeplass på 200 meter.

 2013 
Wilson deltok på 200 meter i VM i friidrett 2013 i Moskva. Der løp han på 21,11 i innledningsheatet, som var 37. beste tid, og gikk ikke videre til semifinalene.IAAF - 200 Metres Men - Round 1, besøkt 6. august 2017.

 2014 
Sveits deltok i Second Leauge i Lag-EM i friidrett 2014, og Wilson fikk der gull på både 200 meter individuelt og på 4 x 100 meter stafett.European Athletics - European AthleticsTeam Championships Second League - Riga 2014, besøkt 6. august 2017. I EM i friidrett 2014 ble han slått ut i semifinalen på 200 meter, med 13. beste tid, og Sveits kom på fjerdeplass på 4 x 100 meter stafett, mindre enn et tidels sekund unna bronsen. I Athletissima-stevnet kom han på åttendeplass på 200 meter.

 2015 
Sveits deltok i IAAF World Relays 2015, men fullførte ikke 4 x 100 meter stafett, der Wilson deltok. Wilson deltok også i Lag-EM i friidrett 2015, der Sveits deltok i First League. Wilson kom der på femteplass på 100 meter og niendeplass på 200 meter.- European AthleticsTeam Championships First League - Heraklion 2015, besøkt 6. august 2017.

 2016 
Wilson ble slått ut i semifinalen på 100 meter under EM i friidrett 2016, men nådde finalen på 200 meter, der han kom på sjuendeplass. Sveits kom også på sjuendeplass på 4 x 100 meter stafett. 

 2017 
I Diamond League-stevnet Bauhaus-Galan kom han på sjuendeplass på 100 meter. Sveits deltok i Second League i Lag-EM i friidrett 2017. Wilson kom der på andreplass på 200 meter, bak Ramil Guliyev fra Tyrkia. Sveits vant begge stafettene, både 4 x 100 meter og 4 x 400 meter, med Wilson på begge distansene. 

Han representerte Sveits under VM i friidrett 2017, men ble slått ut i semifinalen på 100 meter.

 2019 
Han deltok på 100 meter under VM i friidrett 2019 der han ble slått ut i forsøksheatene.

 Referanser 

 Eksterne lenker 

  Profil hos AllAthletics.com 
 Website Alex Wilson 

Kategori:Sveitsiske sprintere
Kategori:EM-bronsemedaljevinnere i friidrett for Sveits
Kategori:Sveitsiske mestere i friidrett
Kategori:Deltakere for Sveits under VM i friidrett 2011
Kategori:Deltakere for Sveits under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Sveits under VM i friidrett 2017
Kategori:Deltakere for Sveits under EM i friidrett 2018
Kategori:Deltakere for Sveits under VM i friidrett 2019